KOMISSION ASETUS (EY) N:o 3061/94,
annettu 15 päivänä joulukuuta 1994,
CN-koodeihin 1515 90 59 ja 1515 90 99 kuuluvien tuotujen tuotteiden käyttötarkoituksen ja/tai määräpaikan valvontaa koskevista yhteisistä yksityiskohtaisista säännöistä annetun asetuksen (ETY) N:o 2828/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 3179/93(2),
sekä katsoo, että
CN-koodeihin 1515 90 59 ja 1515 90 99 kuuluvien tuotteiden käytön ja/tai käyttötarkoituksen valvontaa koskevista yhteisistä yksityiskohtaisista säännöistä 15 päivänä lokakuuta 1993 annetussa komission asetuksessa (ETY) N:o 2828/93(3), sellaisena kuin se on viimeksi muutettuna asetuksella (EY) N:o 2206/94(4), säädetään vakuuden, jonka suuruus on 110 ecua 100 kilogrammaa kohden, tallettamisesta ennen tuotteen vapaaseen liikkeeseen luovutusta; vakuuden määrää vahvistettaessa oli yhtenä huomioon otetuista tekijöistä komission asetuksen (ETY) N:o 2677/85(5), sellaisena kuin se on viimeksi muutettuna asetuksella (EY) N:o 3498/93(6), 17 artiklassa säädetyn vakuuden määrä; seurauksena oliiviöljyn kulutustuen vähenemisestä pienenee viimeksi mainitun vakuuden määrä kulutustukea koskevista väliaikaisista lisätoimenpiteistä annetun komission asetuksen (EY) N:o 2633/94(7) säännökset huomioon ottaen 1 päivästä joulukuuta 1994 alkaen; asetuksessa (ETY) N:o 2828/93 säädetyn vakuuden määrää olisi näin ollen mukautettava samasta päivämäärästä alkaen, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2828/93 1 artiklan 3 kohdassa oleva ilmaisu "110 ecua 100 kilogrammaa kohden" ilmaisulla "80 ecua 100 kilogrammaa kohden".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1994.